Nariño departemang
Nariño departemang on 1. järgu haldusüksus (departemang) Colombias. See asub riigi edelaosas ning piirneb läänes Vaikse ookeaniga, lõunas Ecuadoriga, kirdes Cauca departemangu ja kagus Putumayo departemanguga. Departemang loodi 1904. aastal. See on saanud nime Colombia riigitegelase Antonio Nariño järgi. Nariño departemangu keskus on Pasto, mis asub Galerase vulkaani jalamil. Teised suuremad linnad on Tumaco ja Ipiales. Departemang jaguneb 64 vallaks.